Melatonín (Melatonin) je hormón, ktorý vzniká premenou zo Serotonínu cez noc, teda je ovplyvnený intenzitou svetla. Jeho koncentrácia v krvi je v noci 10-krát vyššia ako počas dňa. Jeho koncentrácia sa vekom znižuje. Už prvý lúč svetla, ktorý dopadne na sietnicu oka, zastaví produkciu Melatonínu. Jeho hlavný účinok spočíva v zlepšení kvality a kvantity spánku. Urýchľuje zaspávanie, predlžuje spánok, zlepšuje jeho kvalitu a odstraňuje mimovoľné budenie sa počas noci a skoro ráno. Vďaka tomu sa zlepšuje regenerácia organizmu, spomalí sa starnutie organizmu a zlepší sa psychický stav. Okrem týchto účinkov má i antioxidačný a imunomodulačný účinok.
Základnou látkou pre tvorbu Serotonínu a Melatonínu, dvoch hormónov "dobrej nálady" je esenciálna aminokyselina Tryptofán (L-Tryptofán).